tartuNLP/wikipedia-smugri-20251201 huggingface dataset:
Kaabliside

Kaabliside (kõnekeeles "nipukas, kimbuside, kaablivits, kaablikinnitus, päkapiku püksirihm") on painduvast nailonist kinnitusvahend. Üks pool sidemest on astmeline, mis sideme peast läbi viies fikseerib aasa suuruse. Kaablisidemeid kasutatakse laialdaselt nii kodustes tingimustes kui ka tööstuses ja ehituses.
Ajalugu.
Kaablisideme leiutas 1958. aastal Thomas &amp; Betts lennundustööstuses kasutatavate juhtmete korrastamiseks ja kinnitamiseks. Esialgu kandis toode nime Ty-Rap. 
Kaablisideme tüübid.
Nailonkaabliside.
Nailonkaabliside on kõrge temperatuurikindlusega, tugev, kulumiskindel ja kaalub vähe. Seda kasutatakse kaablite organiseerimiseks ja kinnitamiseks. Nailonkaablisidemeid kasutades tuleb jälgida keskkonnatingimusi, hoides neid jahedas ja kuivas ning kaitstes otsese päikesevalguse eest. Sobivad tingimused tagavad parema jõudluse, kaableid saab hästi kinnitada.
Roostevabast terasest kaabliside.
Roostevabast terasest kaabliside on vastupidavam kui nailonkaabliside. Sellist tüüpi kaabliside on väga vastupidav, talub kürgeid ja madalaid temperatuure ega korrodeeru. Kasutamine erineb teistest kaablisidemetest, kuna roostevabast terasest kaablisideme ots tuleb juhtme ümber panna ja seejärel lükata läbi iselukustuva mehhanismi.
Velcro kaabliside.
Velcro kaabliside (konksu ja silmuse kaabliside) on valmistatud pehmest takjapaelast. Seda saab reguleerida ning korduvalt kasutada, mistõttu Velcro kaablisidet kasutatakse palju andmekeskustes traadikimpude ja juhtmete kinnitamiseks.
Liiges

Liiges on selline kahe või enama luu ühendus, mis võimaldab luudel liikuda.
Bakary Sako

Bakary Sako (sündinud 26. aprillil 1988 Ivry-sur-Seine'is) on Prantsusmaal sündinud Mali jalgpallur, kes mängib ründava poolkaitsjana Türgi klubis Denizlispor ja Mali jalgpallikoondises.
Ta alustas klubikarjääri Châteauroux's, millega liitus 2002. aastal. Alates 2006. aastast mängis ta klubi põhimeeskonnas Prantsusmaa esiliigas.
2009. aasta juulis liitus ta Prantsusmaa kõrgliiga klubiga Saint-Étienne, mängides Prantsusmaa kõrgliigas kolm hooaega.
2012. aastal suundus Sako Inglismaale liitudes, sealse esiliiga klubiga Wolverhampton Wanderers. Kui hooajal 2012–13 jäädi liigas eelviimaseks, võideti järgmisel hooajal Inglismaa League One ja tõusti tagasi esiliigasse. 2013. aastal valiti Sako Wolverhampton Wanderersi aasta mängijaks ja hooajal 2014–15League One'i sümoolsesse koosseisu. Hooajal 2014–15 lõi ta esiliigas 15 väravat ja valiti liiga sümboolsesse koosseisu.
2015. aasta augustis liitus ta Inglismaa kõrgliiga klubiga Crystal Palace. 2018. aasta oktoobris liitus ta esiliiga klubiga West Bromwich Albion, kuid naasis 2019. aasta jaanuaris hooaja 2018–19 lõpuni Crystal Palace'i. 2019. aasta juulis suundus ta Denizlispori.
Debüüdi Mali jalgpallikoondises tegi Sako 5. märtsil 2014 sõprusmängus Sengali vastu. Koondisekarjääri esimese värava lõi ta sama aasta 25. mail mängus Guinea vastu. Ta on kuulunud Mali koondisse 2015. ja 2017. aasta Aafrika rahvaste karikavõistlustel.
Ramokokastad

Ramokokastad on linn Lõuna-Aafrika Vabariigis Loodeprovintsis Bojanala Platinumi ringkonnas Moses Kotane vallas.
Lõuna-Aafrika Vabariigi 2011. aasta rahvaloenduse andmetel oli Ramokokastadi elanikest mustanahalisi aafriklasi 99,77%, India või Aasia päritolu inimesi 0,12%, valgeid 0,04% ja teisi 0,06%. Tsvana keelt pidas emakeeleks 92,80% inimesi, inglise keelt 2,84%, viipekeelt 1,17% ja suulu keelt 0,89%.
Klambripüstol

 
Klambripüstol on käsitööriist, millega saab kinnitada esemeid näiteks puidu ja plasti külge. Kinnitamiseks kasutatakse metallklambreid. Klambripüstoleid on kahte liiki: mehaaniline ja elektriline. Klambripüstolit kasutatakse sageli ehituses, kus on vaja kinnitada esemeid ja materjale näiteks soojustuse, polsterdamise ja reklaamsiltide paigaldamisel.
Üldiselt on klambripüstoleid kolm tüüpi: manuaalne, elektriline (juhtmest või akust) ja pneumaatiline (suruõhk). Esimesed klambripüstolid võeti kasutusele umbes 1934. aastal Ameerika Ühendriikides.
Enamikis klambripüstolites kasutatakse ruudukujulisi klambreid; kuid mõned klammerdajad võivad võtta ümarad otsaklambrid kaablite hoidmiseks pinna vastu. Tüüpilised klambripikkused on 6, 8, 10, 12 ja 14 millimeetrit.
Kõige sagedamini kasutatav klambripüstol on käsitsi valmistatud peapüstol. Need on odavad, kergesti laaditavad ja kasutatavad.
Elektriline klambripüstol.
Elektrilised klambripüstolid on teistest pikema kasutusajaga. Elektriline klambripüss võib toota ka rohkem klambreid minutis. See võib olla kasulik suurte klammerdustööde jaoks, kus saate kiiresti liikuda. Vajavad väga vähe füüsilist pingutust.
Tammy Abraham

Tammy Abraham (õieti Kevin Oghenetega Tamaraebi Bakumo-Abraham; sündinud 2. oktoobril 1997 Camberwellis Londonis) on Inglismaa jalgpallur, kes mängib ründajana Itaalia kõrgliiga klubis AS Roma ja Inglismaa jalgpallikoondises.
Klubikarjäär.
Ta alustas klubikarjääri Chelseas, mille noorteakadeemiaga liitus ta 2004. aastal. 2016. aasta mais tegi ta debüüdi Inglismaa kõrgliigas.
Hooajal 2016–17 mängis ta laenul Inglismaa esiliigas Bristol Citys. Ta lõi sel hooajal liigas 23 väravat, millega jäi liiga parima väravaküti arvestuses jagama teist kohta. Samal hooajal valiti ta Bristol City aasta mängijaks.
Hooajal 2017–2018 mängis ta laenul Inglismaa kõrgliiga klubis Swansea City. Ta lõi liigas viis väravat, kuid Swansea City jäi liigas 18. kohale ja langes esiliigasse.
Hooajaks 2018–19 suundus ta laenule esiliiga klubisse Aston Villa. Ta lõi sel hooajal liigas 25 väravat ja aitas Aston Villal tagasi Premier League'i tõusta. Samal hooajal valiti Abraham Inglismaa esiliiga sümboolsesse koosseisu.
Chelsea põhikoosseisus mängis Abraham taas aastatel 2019–2021.
2021. aasta augustis sõlmis ta viieaastase lepingu Itaalia kõrgliiga klubiga AS Roma.
Koondisekarjäär.
2016. aastal jõudis ta Inglismaa kuni 19-aastaste koondisega omavanuste Euroopa meistrivõistlustel poolfinaali ja aasta hiljem Inglismaa kuni 21-aastaste koondisega Euroopa meistrivõistlustel samuti poolfinaali. Inglismaa jalgpallikoondises tegi Abraham debüüdi 10. novembril 2017 sõprusmängus Saksamaa vastu. Koondisekarjääri esimese värava lõi ta 14. novembril 2019 EM-i valikmängus Montenegro vastu.
Transocean Eesti

Transocean Eesti OÜ on Eesti transpordiettevõte, mille peakontor asub Tallinnas. Transocean Eesti omanik on rahvusvaheline kontsern Baltic Maritime Logistics Group AS. Transocean Eesti tütarettevõtted asuvad Lätis ja Leedus.
Transocean Eesti asutati 12. veebruaril 1993.
Whitfield Diffie

Whitfield Diffie (sündinud 5. juunil 1944) on Ameerika Ühendriikide krüptograaf, üks avaliku võtme krüptograafiale alusepanijatest.
Arseni (Barkov)

Arseni (kodanikunimega Anton Barkov; 11. detsember 1975 Volhov – 14. jaanuar 2019) oli Eesti Apostlik-Õigeusu Kiriku vaimulik (munkpreester).
Ta sündis 1975. aastal Vene NFSV-s Leningradi oblastis Volhovi linnas. 1980. aasta alguses asus perekond Eestisse. Ta lõpetas 1994. aastal Narva Pähklimäe Gümnaasiumi ja õppis Tartu Ülikooli filosoofiateaduskonnas.
8. septembril 2011 pühitses Eesti Apostlik-Õigeusu Kiriku Tartu piiskopkonna piiskop Eelija ta munkpreestriks. Ta oli preester Tartu Jumalaema Uinumise koguduses ja Kavilda Püha Aleksandri koguduses.
Usk (täpsustus)

USK või Usk võib tähendada järgmist:
Teemu Pukki

Teemu Eino Antero Pukki (sündinud 29. märtsil 1990 Kotkas) on Soome jalgpallur, kes mängib ründajana Major League Socceri (MLS) klubis Minnesota United.
Ta alustas karjääri kodulinna klubis Kotkan Työväen Palloilijat.
2008. aastal liitus ta Hispaania klubiga Sevilla. Ta mängis Hispaanias hooajal 2008–09, millest suurema osa Sevilla duubelmeeskonnas Hispaania esiliigas. Ainsal korral mängis ta Hispaania kõrgliigas 25. jaanuaril 2009 mängus Racing de Santanderi vastu.
Seejärel naasis Pukki Soome, mängides kaks hooaega Soome kõrgliigaklubis HJK Helsinki, tulles mõlemal hooajal Soome meistriks.
2011. aastal liitus ta Saksamaa kõrgliigaklubiga Schalke 04, kus mängis kaks hooaega. Hooajal 2013–14 mängis ta Šotimaa kõrgliigaklubis Celtic, kellega tuli sel hooajal riigi meistriks. 2014. aasta septembris liitus ta Taani kõrgliigaklubiga Brøndby. Hooajal 2016–17 lõi ta Taani kõrgliigas 20 väravat, millega oli liiga paremuselt teine väravakütt. Järgmisel hooajal lõi ta liigas 17 väravat. Mõlemal neil hooajal sai ta Brøndbyga Taani liigas teise koha.
2018. aasta juunis sõlmis ta kolmeaastase lepingu Inglismaa klubiga Norwich City. Hooajal 2018–19 võitis ta klubiga Inglismaa esiliiga ja sellega tõusti Premier League'i. Hooajal 2018–19 lõi Pukki esiliigas 29 väravat, millega oli ta liiga suurim väravakütt. Samal hooajal valiti ta Inglismaa esiliiga ja Norwich City hooaja parimaks mängijaks, samuti esiliiga sümboolsesse koosseisu. Premier League'is tegi ta Norwich City meeskonnas debüüdi 9. augustil 2019 mängus Liverpooli vastu ja lõi selles mängus ka värava. Norwich Cityga mängis Pukki Inglismaa kõrgliigas hooaegadel 2019/20 ja 2021/22 ning lõi mõlemal hooajal 11 väravat. Norwich Citys mängis Pukki kokku viis hooaega ning lõi 88 väravat.
2023. aasta juunis sõlmis ta kaheaastase lepingu Minnesota Unitediga. MLS-is lõi ta esimese värava 12. juulil 2023 mängus Houston Dynamo vastu.
Soome jalgpallikoondises tegi Pukki debüüdi 2009. aasta septembris sõprusmängus Jaapani vastu. Koondisekarjääri esimese värava lõi ta 26. mail 2012 sõprusmängus Türgi vastu. Ta kuulus Soome koondisse 2021. aasta Euroopa meistrivõistlustel. Soome koondises on ta löönud 38 väravat, millega on ta koondise läbi aegade suurim väravakütt.
Rabindra Prasad Adhikari

Rabindra Prasad Adhikari (nepali keeles रबिन्द्र प्रसाद अधिकारी; 5. mai 1969 Bharat Pokhari – 27. veebruar 2019 Taplejung) oli Nepali poliitik, ta kuulus Nepali Kommunistliku Partei ridadesse. Ta oli 16. märtsist 2018 kuni surmani 27. veebruaril 2019 Nepali kultuuri-, turismi- ja tsiviillennunduse minister.
Rabindra Prasad Adhikari hukkus koos kuue teise inimesega helikopteriõnnetuse tagajärjel.
USA (täpsustus)

USA või Usa võib tähendada järgmist:
Ussikivi

Ussikivi on mitme Eesti kivi nimi või nimeosa:
Uss (täpsustus)

USS või Uss võib tähendada järgmist:
Utu (täpsustus)

UTU või Utu võib tähendada järgmist:
Billy Sharp

William Louis Sharp (sündinud 5. veebruaril 1986 Sheffieldis) on Inglismaa jalgpallur, kes mängib ründajana Major League Socceri (MLS) klubiga LA Galaxy.
Ta alustas klubikarjääri 2004. aastal Sheffield Unitedis.
Sharp on mänginud paljudes Inglismaa 1.–4. liigatasemel mängivates klubides, suuremalt jaolt Inglismaa esiliigas. Premier League'is on ta mänginud hooajal 2012–13, kui ta pidas Southamptoni meeskonnas kaks mängu, ning hooaegadel 2019–20 ja 2020/21 Sheffield Unitedi meeskonnas. Esimese värava Inglismaa kõrgliigas lõi ta 11. augustil 2019 mängus Bournemouthi vastu.
League One'is on ta ühel hooajal löönud vähemalt 20 väravat neljal korral: hooaegadel 2005–06 ja 2006–07 Scunthorpe Unitedi meeskonnas ning hooaegadel 2015–16 ja 2016–17 Sheffield Unitedi meeskonnas. Inglismaa esiliigas on ta ühel hooajal vähemalt 10 väravat löönud kuuel hooajal: hooaegadel 2009–10, 2010–11 ja 2011–12 Doncaster Roversi meeskonnas, hooajal 2012–13 Nottingham Foresti meeskonnas ning hooaegadel 2017–18 ja 2018–19 Sheffield Unitedi meeskonnas; hooajal 2018–19 lõi ta esimest korda esiliigas ühel hooajal üle 20 värava.
Hooajal 2018–19 valiti ta Inglismaa esiliiga sümboolsesse koosseisu. Hooaegadel 2005–06, 2006–07 ja 2016–17 on ta valitud League One'i hooaja sümboolsesse koosseisu (kõikidel neil hooaegadel oli ka liiga suurim väravakütt) ning hooaegadel 2006–07 ja 2016–17 League One'i hooaja parimaks mängijaks. 2011. aastal nimetati ta Doncaster Roversi aasta mängijaks ning 2016. ja 2017. aastal Sheffield Unitedi aasta mängijaks.
Inglismaa liigasüsteemis on ta löönud 249 väravat, millega on ta 21. sajandil enim väravaid löönud Inglismaal sündinud jalgpallur Inglismaa liigasüsteemis.
2023. aasta augustis sõlmis ta lühiajalise lepingu Major League Socceri (MLS) klubiga LA Galaxy.
Yohan Benalouane

Yohan Benalouane (araabia keeles يوهان بن علوان‎; sündinud 28. märtsil 1987 Bagnols-sur-Cèze'is) on Prantsusmaal sündinud Tuneesia jalgpallur, kes mängib keskkaitsjana Inglismaa esiliiga klubis Nottingham Forest.
Ta alustas klubikarjääri Saint-Étienne'is, mille noorteakadeemiaga liitus ta 2001. aastal. Hooajal 2007–08 tegi ta klubi põhimeeskonnas debüüdi Prantsusmaa kõrgliigas.
Seejärel mängis ta viis hooaega Itaalias, esmalt kaks hooaega Cesenas, pärast seda üks hooaeg Parmas ja lõpuks kaks hooaega Atalantas.
2015. aasta augustis siirdus ta Inglismaale, liitudes sealse kõrgliiga klubiga Leicester City. Hooajal 2015–2016 tuli Leicester City Inglismaa meistriks, kuid kuna Benalouane oli sel hooajal Leicester City meeskonnas väljakule pääsenud vaid neljal korral vahetust, ei pälvinud ta Premier League'i võitjamedalit, sest selle saamiseks on vaja ühe hooaja sees teha vähemalt viis liigamängu.
2019. aasta jaanuaris liitus ta Nottingham Forestiga.
Debüüdi Tuneesia jalgpallikoondises tegi Benalouane 23. märtsil 2018 mängus Iraani vastu. Ta kuulus Tuneesia koondisse 2018. aasta maailmameistrivõistlustel.
Puurkruvi

Puurkruvi (inglise keeles "self-drilling screw") on üks isekeermestavate kruvide liikidest. Erinevalt tavalisest isekeermestavast kruvist on puurkruvil otsmikuks spetsiaalne puurots, mis on kruvile otsa keevitatud kõvemast metallist. Puurkruvi saab lihtsamalt paigaldada, kuna selle saab kinnitada ühe liigutusega, pole vaja ettepuurimist või muid tehnilisi eeltöid. Kõige sagedamini kasutatakse seda tootmisliinidel, katuste paigaldusel või raskesti kinnitavates kohtades.
Saneerimine

Saneerimine on saneerimiskava alusel abinõude kompleksi rakendamine ettevõtja majanduslike raskuste ületamiseks, tema likviidsuse taastamiseks, kasumlikkuse parandamiseks ja jätkusuutliku majandamise tagamiseks. 
Saneerimise eesmärk on ettevõtja jätkusuutliku ja kasumliku majandamise saavutamine. Antud toiming aitab vältida pankrotistumist ja ümber kujundada võlausaldajate nõuded. 
Firmat võib saneerida juhul, kui viimane ei suuda täita oma kohustusi ning on maksejõuetu.
Saneerimise teel saavad pankrotistumist vältida vaid need ettevõtted, kellel on ajutised makseraskused, ehk firma, mille toodete järele on nõudlust ning kus on võimalik kärpida tegevuskulusid.
Saneerimiseks peab ettevõtte juht/omanik esitama vastava avalduse, mis sisaldab majandusaasta raamatupidamisaruannet, ülevaadet võlgniku finantsseisundist, majandustulemustest ja rahavoogudest ning võlanimekirja.
Saneerimise tulemusel peab suurenema ettevõtte väärtus ning see peab kindlasti olema positiivne. Samas, Saneerimisseadus (SanS) ei nõua saneerimisavalduse esitamisel ettevõtja bilansi esitamist, st kohtul puudub võimalus hinnata omakapitali puudujääki nii enne kui pärast saneerimisabinõude rakendamist.
Eestis võeti saneerimisseadus vastu 2008. aastal ja see jõustus 2009. aasta alguses.
Eesti saneerimisseaduse kohaselt suunab saneerimisprotsessi "saneerimisnõustaja", kelleks võib olla nii füüsiline kui ka juriidiline isik. Eelnõu koostajate kommentaaride kohaselt võeti termin kasutusele, et eristada ilma iseseisva tehingute tegemise õiguseta nõustajat pankrotihaldurist. Samas on eri riikides sellealane regulatsioon erinev ning näiteks kindlustustegevuse seaduses nimetatakse saneerimisprotsessi suunajat endiselt "saneerimishalduriks".
Saneerimiskava.
Iga saneerimine toimub saneerimiskava alusel, mille koostab saneerimisnõustaja ja kinnitab kohus.
Saneerimiskava sisaldab:
Saneerimise abinõud.
Saneerimise abinõud aitavad ettevõttel ajutiselt vabaneda kohustustest, mille tulemusena tekib vabu vahendeid, mida kasutada igapäevases majandustegevuses.
Abinõud: 
Eesti saneerimispraktikas saavutatakse saneerimine peaaegu alati võlausaldajate nõuete ümberkujundamise arvel, ilma et omakapitali omanikke (osanikke, aktsionäre) välja vahetataks. Sisuliselt saavutatakse sellega, et vana juhtkond jätkab, ja loodetakse paremat tulemust. Eesti saneerimisseadus ei nõua, et saneerimiseks on vajalik värske raha paigutamine omakapitali ega omakapitali defitsiidi lahendamist, millega on saneerimisest sisuliselt saanud kingitus ettevõtjale ja selle omanikele võlausaldajate arvel.
Põhitoode

Põhitoode on ettevõtte toode või teenus, mis on kõige otsesemalt seotud nende peamise valdkonnaga ning mis iseloomustab kasutamise, kasulikkuse ja probleemi lahenduse teenust, mille jaoks klient toodet ostab.
Põhitoode ei ole mitte käegakatsutav toode vaid selleks nimetatakse kasu, mida toode annab ning mis teeb toote kliendi jaoks väärtuslikuks. Näiteks auto põhitooteks on võimalus liikuda kiiresti ühest kohast teise.
Toote kolm tasandit.
Tihti arvatakse, et toode on mingi füüsiline asi, mida saab osta. Tegelikult käsitletakse turunduses toodet kolmetasandilisena: 
Näiteid põhitoodetest.
Lambipirn.
Lambipirn on vajalik igas kodus. Lambipirne on erineva kuju ja heledustasemega. Mõned on LED-lambid ja mõned ei ole. Kõigil lambipirnidel on oma füüsiline omadus.
Siinseks põhitooteks on valgus, mis tekitab tarbijale nähtavust.
Sülearvuti/lauaarvuti.
Mis on arvuti põhieesmärk? Mõnele on see puhtalt meelelahutuseks, teistele professionaalseks kasutuseks ja kolmandatele segu isiklikust, meelelahutuslikust ja professionaalsest kasutamisest. Põhitooteks siin on tegevuste digitaliseerimine, meelelahutuse ammutamine ja nauding, mis saadakse arvuti kasutamisest.
Mobiiltelefon.
Algselt kasutati telefone üksnes suhtluseks, kuid ajaga on tehnoloogia niivõrd arenenud, et telefone kasutatakse kõikjal ja kõigeks. Suhtluse kiirusest ja efektiivsusest tulenev kasulikkus ongi siin põhitooteks.
Hekikäärid

Hekikäärid on aianduses kasutatavad tööriistad, mille abil saab lõigata, kärpida ja trimmida põõsaid, põõsastikke, hekke ja puid.
Hekikääride liigitus.
Hekikääre saab nende töötamise mehhanismi järgi jaotada kolmeks: 
Manuaalsed hekikäärid.
Manuaalsed hekikäärid meenutavad välimuselt tavalisi kääre või kärpimiskääre, kuid on suuremad. Neid kasutatakse eelkõige okste lõikamiseks. Tegemist on kõige odavamate ja keskkonnasõbralikemate hekikääridega, sest neid on kerge valmistada ning need ei vaja enne kasutamist ettevalmistust.
Mootori jõul töötavad hekikäärid.
Mootori jõul ehk elektrilised või kütusel töötavad hekikäärid on töö tegemiseks efektiivsed, kasutades vähem käelist jõudu. Kütusepõhised käärid on tavaliselt rasked, võimsa mootori ja kõrge müratasemega. Elektrilised käärid on kergemad, väiksema mootori ja madalama müratasemega. Mõned elektriliste kääride mudelid vajavad tööks elektrivoolu, mis võib raskendada ligipääsu tööpiirkonda.
Bloemhof

Bloemhof on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Lekwa-Teemane vallas. Linn asub Vaali jõe kaldal.
Bloemhof on asutatud 1864. aastal, kui piirkonnast leiti teemante.
Lõuna-Aafrika Vabariigi 2011. aasta rahvaloenduse andmetel oli Bloemhofi elanikest valgeid 61,91%, mustanahalisi aafriklasi 26,55%, värvilisi 6,97%, India või Aasia päritolu inimesi 4,19% ja teisi 0,38%. Afrikaani keelt pidas emakeeleks 72,13% inimesi, tsvana keelt 7,44%, inglise keelt 7,34%, sotho keelt 4,13% ja koosa keelt 2,72%.
25 kiri

25 nõukogude teadus-, kirjandus- ja kunstitegelase kiri L. Brežnevile J. Stalini rehabiliteerimise vastu (vene keeles "Письмо 25 деятелей советской науки, литературы и искусства Л. И. Брежневу против реабилитации И. В. Сталина") oli Nõukogude Liidu teadustöötajate, kirjanike ja kunstitegelaste kiri, mis kirjutati 14. veebruaril 1966. aastal Nõukogude Liidu Kommunistliku Partei Keskkomitee esimesele sekretärile Leonid Brežnevile Jossif Stalini osalise või kaudse rehabiliteerimise lubamatuse kohta.
25 kiri oli üks esimesi avalikke pöördumisi, millele kirjutas alla akadeemik Andrei Sahharov.
Wittewater

Wittewater on asula Lõuna-Aafrika Vabariigis Lääne-Kapimaa provintsis West Coasti ringkonnas Bergrivieri vallas.
Wittewater on asutatud misjonijaamana 1857. aastal.
Lõuna-Aafrika Vabariigi 2011. aasta rahvaloenduse andmetel oli Wittewateri elanikest värvilisi 98,00%, mustanahalisi aafriklasi 1,89% ja India või Aasia päritolu inimesi 0,12%. Afrikaani keelt pidas emakeeleks 97,41% inimesi ja inglise keelt 1,65%.
Olga Brun

Olga Adelheid Brun (kuni 1937 Olga Adelheid Parts; 22. oktoober 1915 Riia – 28. veebruar 2008 Bonita, San Diego maakond, California, USA) oli Eesti kergejõustiklane ja võrkpallur.
1934 lõpetas ta Tallinna Linna 2. Tütarlaste Gümnaasiumi.
Töötas alates 1935. aastast Tallinnas kassapidaja ja kontoriametnikuna, põgenes 1943. aastal Rootsi ja läks 1952. aastal sealt Kanadasse. Oli 1952. aastal Montréali Eesti Spordiklubi juhatuse kolleegiumi liige naiste võrkpalli alal. Läks edasi USA-sse, elas Californias.
Sportlasena.
Harrastas võrkpalli, kergejõustikku, uisutamist ja ujumist ning veteranina ka golfi.
Oli aastatel 1933–1936 kettaheites Eesti meister ning sai meistrivõistlustel 1937. aastal teise ja 1939. aastal kolmanda koha. Püstitas 1936. aastal Eesti kettaheiterekordi (39.11). Oli aastatel 1931–1933 ka Eesti meister 4 × 100 m teatejooksus.
Võitis Eesti meistrivõistlustel võrkpallis 1935. aastal esikoha ja 1940. aastal 2. koha.
Isiklikku.
Tema abikaasa oli sporditegelane Voldemar Brun.
Glentana

Glentana on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas. Glentana India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Glentana elanikest valgeid 77,21%, värvilisi 21,14% ja mustanahalisi aafriklasi 1,47%. Afrikaani keelt pidas emakeeleks 77,63% inimesi ja inglise keelt 20,11%.
Volmoed

Volmoed on asula Lõuna-Aafrika Vabariigis Lääne-Kapimaa provintsis Garden Route'i ringkonnas Oudtshoorni vallas.
Lõuna-Aafrika Vabariigi 2011. aasta rahvaloenduse andmetel oli Volmoedi elanikest värvilisi 89,83%, mustanahalisi aafriklasi 6,57% ja valgeid 3,60%. Afrikaani keelt pidas emakeeleks 98,94% inimesi.
Qunu

Qunu on küla Lõuna-Aafrika Vabariigis Ida-Kapimaa provintsis OR Tambo ringkonnas King Sabata Dalindyebo vallas.
Nelson Mandela sündis Qunu lähedal Mvezos. Lapsepõlves elas ta Qunus. Nelson Mandela on maetud Qunu kalmistule.
2001. aasta rahvaloenduse andmetel oli Qunu elanikest mustanahalisi aafriklasi 100,00%. Koosa keelt pidas emakeeleks 88,73% inimesi ja ndebele keelt 11,27%.
Sooline palgalõhe

Sooline palgalõhe on meestöötajate keskmise brutotunnipalga erinevus naistöötajate keskmisest brutotunnipalgast.
Enamasti teenivad mehed võrreldes naistega kõrgemat palka. Eesti sooline palgalõhe on kõige kõrgem kogu Euroopa Liidus. Statistikaameti andmetel oli Eestis sooline palgalõhe 2017. aastal 20,9%, Eurostati andmetel 25,3%, olles seega oluliselt kõrgem Euroopa Liidu keskmisest (16%). 
Kõrge sooline palgalõhe peegeldab ühelt poolt soostereotüüpseid eriala- ja ametivalikuid ning soolist segregatsiooni tööturul. Mehed on koondunud sageli sektoritesse, kus on kõrgem palgatase (nt finantssektor, ITK-sektor) ning naised pigem madalamalt tasustatud sektoritesse (haridus, tervishoid). 2010. aastal töötas Eestis kõikidest naistest juhtival ametikohal 8%, meestest 14% ning madalamalt tasustatud ametikohtadel oli hõivatud ligi kolmandik Eesti naistest (32%) ning vaid 15% meestest.
Lisaks sellele on Eestis ebavõrdne ka samal ametikohal töötavate naiste ja meeste palk. Naisjuhtide palk on 17% meesjuhtide omast madalam, naissoost teenindus- ja müügitöötajad teenivad 20% väiksemat palka kui mehed ning lihttööliste seas on palgaerinevus 25%. Nii üldhariduskoolides kui ülikoolides teenivad naisõpetajad ja -lektorid 29% madalamat palka kui mehed ning naisarstid saavad meesarstidest 24% väiksemat palka. Suurim palgalõhe oli 2017. aastal finantssektoris, kus see küündis 38,2%-ni (Statistikaamet, 2018). Lisaks soolisele segregatsioonile peegeldab palgalõhe sektorite sees ka vertikaalset segregatsiooni ehk meeste paigutumist karjääriredeli tippu. Kunstlikke takistusi ja nähtamatuid tõkkeid, mis piiravad naiste juurdepääsu kõrgetasemelistele otsustusprotsessidele ja juhtivatele ametikohtadele nimetatakse klaaslaeefektiks. 
Võrdse palga päeva tähistamiseks korraldab Eesti Ettevõtlike Naiste Assotsiatsioon iga aasta 2. aprillil aktsiooni "Tilliga ja tillita", mille käigus juhitakse tähelepanu naiste- ja meeste palkade vahelisele lõhele. Nimelt saab sel päeval kampaanias osalevates toitlustusasutustes osta tillita võileiba palgalõhe protsendi võrra odavamalt kui tilliga võileiba.
Konrad

Konrad on mehenimi.
Statistika.
2018. aasta 1. jaanuari seisuga oli see Eestis populaarsuselt 664. mehenimi (2020 - 598.). 1. jaanuari 2018 seisuga oli Eestis eesnimi Konrad 91 mehel, 1. jaanuari 2020 seisuga 118 mehel.
2022. aasta 1. jaanuari seisuga oli eesnimi Konrad Eestis 140 mehel ning oli populaarsuselt 554. mehenimi. Vanim Konrad oli vanuserühmas 75–79, noorim vanuserühmas 0–4. Kõige levinum oli nimi vanuserühmas 0–4, kus neid on 10 000 elaniku kohta 8,08.
Kuno (eesnimi)

Kuno on mehenimi, mis tuleneb Kunibertist. Kuno võib olla ka hüüdnimi, mis tuleneb Konradist.
2018. aasta 1. jaanuari seisuga oli see Eestis populaarsuselt 422. mehenimi. 1. jaanuari 2018 seisuga oli Eestis eesnimi Kuno 211 mehel.
Augustamistangid

Augustamistangid ehk nahaaugustaja on mõeldud naha, tekstiili ja plastmaterjalide augustamiseks. Tangid toimivad pöörleval peal, millel on kuus augustit. Augustid on kuues erinevas mõõdus ning vastavalt vajadusele saab valida sobiva suuruse. Auke tehakse käepidemete kokkusurumisel. Augustamistangil on külje peal riiv, millega saab tööriista lukustada.
Tatari päritolu Venemaa aadlisuguvõsade loend

Selles nimekirjas on loetletud tatari päritolu Venemaa aadlisuguvõsad.
A.
Abajev | Abdikejev | Abdulbahtin | Abdullin | Abdulov | Aberdejev | Abžanov | Abõžov | Adašev | Aganin | Agejev | Agišev | Agrõnov | Ahamašukov-Tšerkasski | Ahatamovitš | Ahmametjev | Ahmatov | Ahmerov | Aidarov | Aidjašev | Aigildin | Aipov | Aitulušev | Akajev | Akulatov I | Akbulatov II | Akdevletov | Akkuzin | Akmajev | Akmamõkov | Akmanajev | Akzikitov | Aktšurin | Aladžev | Alatšejev | Albekov | Alejev | Alejev II | Alijevitš | Alikejev | Alikov | Ališev | Alkin | Allagulov | Almajev | Almokajev | Altõnbajev | Alõšev | Anossov | Apakov | Apaktšejev | Apanajev | Araktšejev | Ardašev | Arslanov (vürstisuguvõsa) | Arslanov | Artakov | Asjadullin | Aslanbegov | Assajev | Assanov | Azimov | Atalõkov | Atlasov | Atškasov
B.
Babaši | Bahtõgozin | Baigildejev | Baikejev | Bairaševski | Baiterekov | Bajušev | Baranoff | Baranovski | Barašev | Bazarevski (Baženski) | Bazarevski (Svertšek) | Bazarževski |Bedišev | Begildejev | Begitšev | Behtibegov | Bekbulatov | Bekorjukov | Berdjabjakov | Bibejev | Bibarsov | Bibikov | Bigildejev | Biglov | Biljukov | Bogdanov | Boguševitš | Boljukov | Bozjakov | Borovitenov-Meštšerski | Bulajev | Bulušev | Butsatski
D.
Daškin | Devletkildejev | Divejev
E.
Engalõtšev | Enikejev
G.
Gedianov
I.
Ingildejev | Išejev
J.
Jaušev | Junušov | Jussupov | Jušinski | Juškov
K.
Keikuatov | Kildišev | Kudašev | Kugušev | Kuluntšakov | Kutkin | Kutõjev
M.
Maksjutev | Malejev | Mamatkazin-Sakajev | Mamatov | Mamin | Mansõrev | Meštšerski | Mustafin
S.
Stokasimov
Š.
Šahhajev | Širinski-Šihmatov
Ž.
Ždanovitš | Žinejev
T.
Tenišev | Tšegodajev
U.
Urussov
Lea (eesnimi)

Lea on naisenimi.
2018. aasta seisuga oli see Eestis populaarsuselt 73. naisenimi. 1. jaanuari 2018 seisuga oli Eestis eesnimi Lea 2284 naisel.
Lätis oli 2021. aasta 30. juuni seisuga eesnimi Lea 101 inimesel.
Lii (täpsustus)

LII või Lii võib tähendada järgmist:
Donny van de Beek

Donny van de Beek (sündinud 18. aprillil 1997 Nijkerkerveenis) on Hollandi jalgpallur, kes mängib keskpoolkaitsjana Inglismaa kõrgliiga klubis Everton (laenul Manchester Unitedist).
Ta liitus 2008. aastal Amsterdami Ajaxi noorteakadeemiaga. 2015. aastal valiti ta Amsterdami Ajaxi tulevikutalendiks. Ajaxi põhimeeskonnas debüteeris ta Hollandi kõrgliigas hooajal 2015–16. Alates hooajast Hooajal 2016–17 kuulus ta Ajaxi põhikoosseisu. Samal hooajal jõudis ta Ajaxiga UEFA Euroopa Liiga finaali, kus kaotati Manchester Unitedile. Hooajal 2017–18 avas ta Hollandi liigas oma väravaarve, lüües hooaja lõpuks kokku koguni 11 väravat, sh 18. novembril 2017 kübaratriki 8:0 võidumängus NAC Breda vastu. Hooajal 2018–19 tuli ta Ajaxiga Hollandi meistriks.
2020. aasta septembris siirdus ta Inglismaa kõrgliiga klubisse Manchester United, kellega sõlmis viieaastase lepingu. Jaanuaris 2022 anti ta laenule Evertoni.
Debüüdi Hollandi jalgpallikoondises tegi ta 14. novembril 2017 sõprusmängus Rumeenia vastu.
Lydia (eesnimi)

Lydia on naisenimi.
2018. aasta seisuga oli see Eestis populaarsuselt 467. naisenimi. 1. jaanuari 2018 seisuga oli Eestis eesnimi Lydia 232 naisel.
Tiidu (eesnimi)

Tiidu on mehenimi.
1. jaanuari 2018 seisuga oli Eestis eesnimi Tiidu 6 mehel.
Tiigi (perekonnanimi)

Tiigi on eesti perekonnanimi.
2018. aasta 1. jaanuari seisuga oli perekonnanimi Tiigi Eestis 25 mehel ja 31 naisel.
Packules ciems

Packules ciems (tõlkes Packule küla, ka Packule ja Packulciems, ) on küla ("ciems") Lätis Ventspilsi piirkonnas Tārgale valla lõunaosas. Packules ciems jääb valla keskusest Tārgalest 4,9, piirkonna keskusest Ventspilsist 7,7 ja Riiast 190,7 kilomeetri kaugusele.
Küla asub Packule jõe ääres. Asulast läänes asub sama nimega Ventspilsi linnaosa.
Illegaalne arv

Illegaalne arv on arv, mis edastab salajast informatsiooni ning mida on keelatud edasi jagada, omada, propageerida või muul viisil levitada. Igasugust digitaalinfot on võimalik vahendada arvuna; seega, kui mingisuguse info edastamine on illegaalne mingil viisil, siis võib selle arv samuti olla illegaalne.
Numlahti

Numlahti (rootsi keeles "Numlax") on küla Soomes Lõuna-Soome läänis Uusimaa maakonnas Nurmijärvi vallas, 5 km kaugusel Klaukkala, vahetult Perttula küla kõrval. 
Küla tuntakse eelkõige Numlahti mõisa järgi, mille häärber valmis aastal 1594 ning on vanim mõisahäärber Nurmijärvi vallas.
Rēdznieku ciems

Rēdznieku ciems (tõlkes Rēdznieki küla, ka Rēdzniekciems) on küla ("mazciems") Lätis Ventspilsi piirkonnas Tārgale valla edelaosas. Rēdznieku ciems jääb valla keskusest Tārgalest 4,2, piirkonna keskusest Ventspilsist 14,4 ja Riiast 192,2 kilomeetri kaugusele.
Perttula (Nurmijärvi)

Perttula on küla Soomes Lõuna-Soome läänis Uusimaa maakonnas Nurmijärvi vallas. Elu on suunatud põllumajandusele. See on ümardatud naabruskülad nagu Uotila, Numlahti, Valkjärvi ja Nummenpää. Nurmijärvi suurim küla Klaukkala asub Perttulast kaheksa kilomeetri kagus.
Roots-Soome helilooja Bernhard Crusell elas Perttula osaliselt oma lapsepõlvest.
Standzes ciems

Standzes ciems (tõlkes 'Standze küla', ka Diždēnavas ja ciems) on küla ("ciems") Lätis Ventspilsi piirkonnas Tārgale valla edelaosas. Standzes ciems jääb valla keskusest Tārgalest 6,5, piirkonna keskusest Ventspilsist 16,7 ja Riiast 194,4 kilomeetri kaugusele.
Küla asub Venta jõe ääres, paigas, kus sellesse suubub Standze jõgi. Sealne vaher (ümbermõõt 3,55 m) on looduskaitse all.
Münsteri fragment

Münsteri fragment (Münster, Landesarchiv Nordrhein-Westfalen / Staatsarchiv, Msc. VII, 51) on 14. sajandi käsikiri, mis sisaldab osi Walther von der Vogelweide luuletustest koos nootidega.
Ajalugu.
Lõuna-Vestfaali aadlisuguvõsa von Rombergide arhiivi inventariseerimisel leidis Münsteri arhiivinõunik Merx 1910. aastal pärgamendist topeltlehekülje, mida kokkuvoldituna oli aastast 1522 kasutatud viljaarvete ümbrikuna. See on siiamaani tähtsaim Walther von der Vogelweide meloodiate allikas ühe täielikult ja kahe osaliselt säilinud viisiga. Lisaks on seal poolteist rida koos viisiga pealkirja "Meyster Reymar" all, selle autorit pole tuvastatud.
Käsikiri.
Saksakeelne käsikiri on pärgamendilehel mõõtudega 25,5 × 14,5 cm. Kirjutatud on gooti tekstuuris kahes veerus mõlemale poole, kokku 42 kirjarida (sh nootidesse kirjutatud read) ning leht on köitmiseks kokku murtud. Üldise kujunduse poolest sarnaneb Jena laulukäsikirjaga, osa uurijaid oletab, et leht võib olla sealt pärit. Salmide algused on märgistatud punase tindiga joonistatud lombardia versaalis initsiaalidega, mis ulatuvad üle mitme rea, ka värsipaaride ("Stollen" või "Abgesang") algused mõnes laulus rea kõrguste punaste majusklitega. Viis Waltheri stroofi on säilinud üksnes selles allikas. Käsikiri on dateeritud umbkaudu 1330. aastasse ja selle loomise koht arvatakse olevat Kesk- või Alam-Saksamaa, kirjutajaks oletatakse vestfaallast.
Muusika.
Käsikiri sisaldab ühe terve laulu (Palestiina laul) ja osaliselt kolm salmilaulumeloodiat (osi "König-Friedrich-Tonist" ja "Zweiter Philippstonist" koos tekstidega) kirja panduna gooti notatsioonis. Noodijoonestik on viie joonega, jooned on tõmmatud sama musta tindiga mis tekst, joonte algusse on tähtedega märgitud c- ja f-noodi asukoht, mis lubab täpselt paika panna meloodia helikõrgused. Rütm seevastu on raskesti rekonstrueeritav, sest gooti noodikiri ei märgi noodipikkusi.
Skaras

Skaras on küla ("mazciems") Lätis Ventspilsi piirkonnas Tārgale valla idaosas. Skaras jääb valla keskusest Tārgalest 8,4, piirkonna keskusest Ventspilsist 4,3 ja Riiast 186 kilomeetri kaugusele.
Stacija &quot;Ventspils 2&quot;

Stacija "Ventspils 2" (ka Ventspils 2. stacija, Otrā Ventspils stacija, Ventspils 2 või Ventspils-2, tõlkes raudteejaam Ventspils 2) on küla ("mazciems") Lätis Ventspilsi piirkonnas Tārgale valla keskosas. Stacija "Ventspils 2" jääb valla keskusest Tārgalest 11,4, piirkonna keskusest Ventspilsist 7,3 ja Riiast 187,4 kilomeetri kaugusele.
Küla asub Platene jõe kaldal. Seda läbib Riia-Ventspilsi raudtee. Külas asub raudteejaam Ventspils 2.
HK Moskva CSKA

HK Moskva CSKA (vene keeles "ЦСКА Москва, Центральный Спортивный Клуб Армии") on Venemaa jäähokiklubi, mis tegutseb Moskvas. See mängib Kontinentaalse Hokiliiga (KHL) Tarassovi divisjonis. 
Klubi on asutatud 22. detsembril 1946.
20. sajandi teisel poolel oli see Euroopa edukaim jäähokiklubi, kui tuli 32 korral Nõukogude Liidu meistriks ja võitis 20 korral Euroopa karika. Kuigi Moskva CSKA on jäänud Venemaa üheks tugevaimaks jäähokiklubiks ka pärast Nõukogude Liidu lagunemist, ei tulnud see kahel järgmisel aastakümnel kordagi Venemaa meistriks.
Hooajal 2018–19 võitis CSKA esimest korda klubi ajaloos Gagarini karika. KHL-i põhihooajal on CSKA seejuures olnud parim klubi kokku viiel hooajal.
Klubi koduväljak asub CSKA Arenal.
Alates 2017. aastast on klubi peatreener olnud Igor Nikitin.
Praegune koosseis.
"Seisuga 22. august 2020"
Marina (eesnimi)

Marina on naisenimi.
2018. ja 2021. aasta seisuga oli see Eestis populaarsuselt 11. naisenimi. 1. jaanuari 2018 seisuga oli Eestis eesnimi Marina 5829 naisel ja 2021. aasta 1. jaanuari seisuga 5847 naisel.
Nimepäev.
Marina nimepäev on 9. oktoobril
Mariina

Mariina on naisenimi.
2018. aasta seisuga oli see Eestis populaarsuselt 784. naisenimi. 1. jaanuari 2018 seisuga oli Eestis eesnimi Mariina 95 naisel.
Heino Kivihall

Heino Kivihall (sündinud 11. juunil 1941 Tallinnas) on eesti kalligraaf.
Haridus.
Kunstihariduse omandas Heino Kivihall Tartu Kunstikoolis teatridekoratsiooni erialal aastail 1959–1961, kalligraafiat õppis Villu Tootsi kirjakunstikoolis 1969.–1972. aastal.
Tegevus kunstnikuna.
Heino Kivihall töötas 15 aastat Tallinna linnakalligraafina. Kivihall õpetab kirjakunsti ka ise: alates 1981. aastast Tallinna Rahvaülikooli juures oma stuudios, varem on ta olnud kirjakunsti õpetaja ka Eesti Kunstiakadeemias, Tallinna kunstikolledžis ja Kankaanpää kunstikoolis Soomes.
Heino Kivihall on Kunstnike Kiidu ja Kujundusgraafikute Liidu liige.
Kunstnik on andnud välja laisulekirjade näidiste komplektid "Kirjavara I" ja "Kirjavara II" ning kunstimapi "15 kirjaeksliibrist siiditrükitehnikas". Alates 1970. aastate keskpaigast on ta kujundanud kalligraafiliselt raamatute kaasi. 2016. aastal andis juubelinäituseks "Scriptum" välja ülevaatetrükise "Kalligraafia".
Karaļciems

Karaļciems on küla ("ciems") Lätis Ventspilsi piirkonna Piltene valla lõunaosas. Karaļciems jääb valla keskusest Piltenest 5, piirkonna keskusest Ventspilsist 28,7 ja Riiast 186,4 kilomeetri kaugusele.
Küla asub Cērsupe jõe kaldal.
Ahlerstedt

Ahlerstedt on vald Saksamaal Alam-Saksi liidumaal Stade kreisis. Valla pindala on 62,45 km². 31. detsembril 2017 elas seal 5371 inimest.
Ahlerstedt kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Bargstedt (Alam-Saksi)

Bargstedt on vald Saksamaal Alam-Saksi liidumaal Stade kreisis. Valla pindala on 26,45 km². 31. detsembril 2017 elas seal 2039 inimest.
Bargstedt kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Merili

Merili on naisenimi.
2018. aasta seisuga oli see Eestis populaarsuselt 267. naisenimi. 1. jaanuari 2018 seisuga oli Eestis eesnimi Merili 616 naisel.
Miina (eesnimi)

Miina on naisenimi.
2018. aasta seisuga oli see Eestis populaarsuselt 500. naisenimi. 1. jaanuari 2018 seisuga oli Eestis eesnimi Miina 205 naisel.
Meeri (perekonnanimi)

Meeri on eesti perekonnanimi.
Perekonnanime Meeri (Meery) on pandud Restu mõisavallas Sangaste kihelkonnas Tartumaal. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Brest (Alam-Saksi)

Brest on vald Saksamaal Alam-Saksi liidumaal Stade kreisis. Valla pindala on 24,57 km². 31. detsembril 2017 elas seal 781 inimest.
Brest kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Būšnieki järv

Būšnieki järv (läti keeles "Būšnieku ezers", vanasti ka Loši järv) on järv Lätis Ventspilsi linnas.
Tegemist on jäänukjärvega. Järv asub merepinnast 11,1 meetri kõrgusel Ventspilsi põhjaosas, Läänemerest 1,3 kilomeetri kaugusel. Selle kaldal asub Būšnieki küla. Järve põhja- ja läänekallas on soostunud. Vee läbipaistvus on 1,5 meetrit.
Kaladest elavad järves haug, särg, roosärg, linask, latikas, koger ja ahven. Põhi on savine.
Järve valgla on 77,5 km². Sinna toob Klāņezersi järvest vett Klāņi-Būšnieki kanal. Väljavoolu reguleerib Lošupe jõel asuv lüüs. Aastal 2004 loodi Ventspilsi linna 51 hektari suurune Būšnieki järvekalda hoiuala.
Miina (perekonnanimi)

Miina on eesti perekonnanimi.
Perekonnanime Miina on pandud neljas mõisavallas Harju-, Tartu- ja Võrumaal. Nimede eestistamisel määrati sellenimelistele isikutele uueks perekonnanimeks Metsa. 2018. aasta 1. jaanuari seisuga on perekonnanimi Miina Eestis 19 mehel ja 22 naisel.
Oss (perekonnanimi)

Oss on eesti perekonnanimi.
Perekonnanime Oss on pandud Mõtsu mõisavallas Hanila kihelkonnas Läänemaal, Võisiku mõisavallas Kolga-Jaani kihelkonnas Viljandimaal ja Vastseliina mõisavallas Vastseliina kihelkonnas Võrumaal. Nimede eestistamisel määrati Ossi-nimelistele isikutele uueks perekonnanimeks Vainaru (1936. aastal Taevere vallas). 2018. aasta 1. jaanuari seisuga on perekonnanimi Oss Eestis 21 mehel ja 20 naisel.
Peedu (eesnimi)

Peedu on mehenimi.
2019. aasta 1. jaanuari seisuga oli see Eestis populaarsuselt 530. mehenimi. 1. jaanuari 2018 seisuga oli Eestis eesnimi Peedu 141 mehel.
Dziļģi

Dziļģi on küla ("ciems") Lätis Ventspilsi piirkonna Piltene valla põhjaosas. Dziļģi jääb valla keskusest Piltenest 12,6, piirkonna keskusest Ventspilsist 14,7 ja Riiast 191 kilomeetri kaugusele.
OVE

OVE või Ove võib tähendada järgmist:
Peedu (perekonnanimi)

Peedu on eesti perekonnanimi.
Perekonnanime Peedu (Peddo, Pedo) on pandud 12 mõisavallas Tartu-, Viljandi- ja Virumaal. 
2018. aasta 1. jaanuari seisuga oli perekonnanimi Peedu Eestis 32 mehel ja 40 naisel.
Gārzde

Gārzde on küla ("ciems") Lätis Ventspilsi piirkonnas Piltene valla põhjaosas. Gārzde jääb valla keskusest Piltenest 11, piirkonna keskusest Ventspilsist 18,9 ja Riiast 189,6 kilomeetri kaugusele.
Küla on tekkinud Gārzde mõisa ("Gut Garsden") juurde. Külas kasvavad kolm tamme (ümbermõõt 4.55, 4.75 ja 4.8 m) on looduskaitse all.
Küla järgi on nime saanud siluri Ohessaare lademesse kuuluvad Gārzde kihid.
Pühajärv (täpsustus)

Pühajärv on mitmetähenduslik sõna.
Veekogud:
Muu:
Lagzdiena

Lagzdiena (ka Lagzdiene, vanasti ka Lagzdene) on küla ("mazciems") Lätis Ventspilsi piirkonnas Piltene valla kaguosas. Lagzdiena jääb valla keskusest Piltenest 8, piirkonna keskusest Ventspilsist 31,8 ja Riiast 182,6 kilomeetri kaugusele.
Küla asub Venta jõe kaldal. Asula on tekkinud endise Lagzdiena mõisa ("Gut Laxdienen") juurde.
Kaks külas kasvavat tamme ja kaks pärna on looduskaitse all. Küla lähistel asub riikliku kaitse all olev Lagzdīne linnamägi.
Vecmuižciems

Vecmuižciems (ka Vecmuižas ciems) on küla ("mazciems") Lätis Ventspilsi piirkonnas Piltene valla põhjaosas. Vecmuižciems jääb valla keskusest Piltenest 6,1, piirkonna keskusest Ventspilsist 19,3 ja Riiast 174,9 kilomeetri kaugusele. Külas asuvad Gārzdes skola Dzirnavase bussipeatus.
Küla asub Vēždūka jõe kaldal.
Ūdrande

Ūdrande on küla ("ciems") Lätis Ventspilsi piirkonna Piltene valla põhjaosas. Ūdrande jääb valla keskusest Piltenest 7,9, piirkonna keskusest Ventspilsist 16,4 ja Riiast 177,6 kilomeetri kaugusele. Külas asub Ūdrande bussipeatus.
Küla tekkis endisest Ūdrande mõisa ("Udrennen") keskusest ida poole.
Krievciems

Krievciems on küla ("mazciems") Lätis Ventspilsi piirkonnas Piltene valla idaosas. Krievciems jääb valla keskusest Piltenest 9,7, piirkonna keskusest Ventspilsist 34 ja Riiast 168,7 kilomeetri kaugusele.
Küla asub Vēždūka jõe kaldal.
Landze

Landze on küla ("mazciems") Lätis Ventspilsi piirkonna Piltene valla lääneosas. Landze jääb valla keskusest Piltenest 4,4, piirkonna keskusest Ventspilsist 23 ja Riiast 179,5 kilomeetri kaugusele. Küla teenindab Landze bussipeatus.
Külas sündis ajaloolane Johann Kallmeyer.
Harsefeld

Harsefeld (alamsaksa "Harsfeld" 'hobuseväli') on vald Saksamaal Alam-Saksi liidumaal Hamburgist edelas. Harsefeld kuulub Stade kreisi. Valla pindala on 51,81 km². 31. detsembril 2017 elas seal 13 256 inimest.
Ajalugu.
1104. aastal asutati Harsefeldis benediktlaste klooster, toona Saksimaa hertsogiriigis. Pärast hertsogiriigi lammutamist 1180. aastal kuulus Harsefeld vürstlikku Bremeni peapiiskopkonda, uude vahetult keisrile alluvasse Saksa-Rooma riigi territooriumisse. 16. sajandi keskpaigas, kui enamus vürstliku peapiiskopkonna elanikke võttis omaks luterluse, jäi klooster katoliikluse kantsiks. Tilly juhitud Katoliikliku Liiga okupatsiooni ajal (1628–1630) sai kloostrist lähtepunkt uuestikatoliseerimise katsetele.
1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi krooniga. Uued valitsejad likvideerisid kloostri ja enamus selle hooneid langes pärast 1648. aastat varemeisse. 1715. aastast valitses hertsogkonda Hannoveri dünastia. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsogkonna territooriumist, sealhulgas Harsefeldist, sai 1823. aastal rajatud Stade regiooni osa.
Porisammul

Porisammul on eesti perekonnanimi.
Perekonnanime Porisammul (Porrisammul) on pandud Viljandi mõisavallas Viljandi kihelkonnas Viljandimaal. Nimede eestistamisel määrati Porisammuli-nimelistele isikutele uueks perekonnanimeks Koidumets ja Poomre. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Vedel (perekonnanimi)

Vedel on perekonnanimi.
Eestis on perekonnanime Vedel (Weddel) pandud Rae mõisavallas Jüri kihelkonnas Harjumaal. Nimede eestistamisel määrati sellenimelistele isikutele uueks perekonnanimeks Allikvee ja Värnu. 2018. aasta 1. jaanuari seisuga on perekonnanimi Vedel Eestis alla viiel mehel ja alla viiel naisel.
Eessaare

Eessaare on eesti perekonnanimi.
Nimede eestistamisel määrati Eessaare uueks perekonnanimeks isikuile, kelle perekonnanimi oli Estermann (1937. aastal Tallinnas). 1. jaanuaril 2018 sellise perekonnanimega inimesi Eestis ei ela või on neid vähem kui 5.
Tiss (perekonnanimi)

Tiss on eesti perekonnanimi.
Perekonnanime Tiss on pandud Restu mõisavallas Sangaste kihelkonnas Tartumaal ja Sürgavere mõisavallas Suure-Jaani kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Heinsoo, Karimäe, Laikme, Lindsalu, Randlepp, Saarepuu, Talisaar, Tammpere, Tasa, Teesaar ja Tihnola. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Nuiamäe

Nuiamäe on eesti perekonnanimi.
Perekonnanime Nuiamäe (Nujamäh) on pandud Albu mõisavallas Järva-Madise kihelkonnas Järvamaal. Nimede eestistamisel määrati Nuiamäe-nimelistele isikutele uueks perekonnanimeks Suve (1936. aastal Albu vallas). 2018. aasta 1. jaanuari seisuga on perekonnanimi Nuiamäe Eestis 24 mees- ja 31 naissoost elanikul.
Cirpstene

Cirpstene on küla ("ciems") Lätis Ventspilsi piirkonnas Vārve valla põhjaosas. Cirpstene jääb valla keskusest Ventavast 20,5, piirkonna keskusest Ventspilsist 5,1 ja Riiast 193,4 kilomeetri kaugusele. Cirpstenet teenindab Dzirnavase bussipeatus.
Küla asub Ventspilsi piiril, sinna ulatub Ventspilsi lennujaam. Üks külas kasvav mänd ja üks pärn on looduskaitse all.
Liezde

Liezde on küla ("mazciems") Lätis Ventspilsi piirkonnas Vārve valla keskosas. Liezde jääb valla keskusest Ventavast 12,6, piirkonna keskusest Ventspilsist 12,8 ja Riiast 201 kilomeetri kaugusele.
Krasnoselkup

Krasnoselkup on küla Venemaal Jamali Neenetsi autonoomses ringkonnas, Krasnoselkupi rajooni keskus. Küla asub Tazi jõei paremkaldal 720 km kaugusel Salehardist. Lähimad linnad on Tarko-Selo ja Novõi Urengoi.
Asula rajati 1933. aastal sölkuppide laagri Njarõi Matši juurde. 1959. aastal elas seal 825 inimest. 1989. aastal oli elanike arv 5300. Aastal 2010 elas külas 3974 inimest.
Linnas on lennuväli ning külal on lennuühendus Tjumeni ja Salehardiga. Helikopteriühendus on Tarko-Selo ja Novõi Urengoiga.
Aleksandr Bessmertnõhh

Aleksandr Andrejevitš Bessmertnõhh (vene keeles Александр Андреевич Бессмертных; sündinud 15. septembril 1986 Berjozovskis) on Venemaa murdmaasuusataja.
Tema esimesed tiitlivõistlused olid 2013. aasta maailmameistrivõistlused Val di Fiemmes, kus ta sai 50 km klassikas 23. koha.
2014. aasta taliolümpiamängudel Sotšis võitis ta teatesõidus hõbemedali. 15 km klassikas oli ta seitsmes. Aasta hiljem toimunud maailmameistrivõistlustel Falunis jäi ta teatesõidus Venemaa meeskonnaga neljandas ja saavutas parima individuaalkohana 50 km klassikas 10. koha.
2017. aasta maailmameistrivõistlustel Lahtis võitis ta teatesõidus hõbemedali. 15 km klassikas jäi ta esimesena medalita.
2019. aasta maailmameistrivõistlustel võitis Bessmertnõhh karjääri esimese individuaalmedali, kui sai 15 km klassikas hõbeda. Lisaks sai ta hõbeda teatesõidus.
Esimest korda osales ta MK-sarjas 8. märtsil 2009 Lahtis. Esimest korda jõudis ta poodiumile 19. jaanuaril 2013 La Clusaz's 15 km klassikas, saades teise koha. MK-sarjas on ta poodiumile jõudnud kokku kuuel korral, millest kolmel korral on olnud teine ja kolmel korral kolmas. Ta on poodiumile pääsenud ainult klassikatehnikasõitudes. Venemaa meeskonnaga on ta MK-sarjas kahel korral võitnud teatesõidu.
Hääl (perekonnanimi)

Hääl on eesti perekonnanimi.
Perekonnanime Hääl (Ääl) on pandud Heisri ja Jõksi mõisavallas Kanepi kihelkonnas Võrumaal. Nimede eestistamisel määrati Hääl uueks perekonnanimeks isikuile, kelle perekonnanimi oli Haar ja Hämmalberg. 2018. aasta 1. jaanuari seisuga on perekonnanimi Hääl Eestis 35 mehel ja 30 naisel.
Küber

Küber on eesti perekonnanimi.
Perekonnanime Küber (Kübber) on pandud neljas mõisavallas Tartu-, Viru- ja Võrumaal. Nimede eestistamisel määrati Küberi-nimelistele isikutele uueks perekonnanimeks Lepamets (1937. aastal Kuksema vallas). 2025. aasta 1. jaanuari seisuga on perekonnanimi Küber Eestis 9 mees- ja 10 naissoost isikul.
Nudi (perekonnanimi)

Nudi on eesti perekonnanimi.
Perekonnanime Nudi (Nuddi) on pandud 11 mõisavallas Harju-, Järva-, Lääne-, Tartu-, Saare-, Viljandi- ja Virumaal. Nimede eestistamisel määrati Nudi-nimelistele isikutele uueks perekonnanimeks Aedmaa, Kunila, Nurmsalu, Nuude ja Nuudi. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Roosi (perekonnanimi)

Roosi on eesti perekonnanimi.
Perekonnanime Roosi (Rosi, Rozi) on pandud 6 mõisavallas Harju-, Järva-, Lääne-, Tartu- ja Viljandimaal. Nimede eestistamisel määrati Roosi uueks perekonnanimeks isikuile, kelle perekonnanimi oli Roosenberg ja Rosenberg. 2018. aasta 1. jaanuari seisuga on perekonnanimi Roosi 94 mehel ja 113 naisel.